รายการระหว่างกัน

ในระหว่างปี 2551 บริษัทฯ และบริษัทย่อย มีรายการธุรกิจที่สำคัญกับบุคคลหรือกิจการที่เกี่ยวข้องกัน
(เกี่ยวข้องกันโดยการถือหุ้น มี ผู้ถือหุ้น กรรมการ และ/หรือมีการบริหารบางส่วนร่วมกัน)

  บริษัทฯ มีลักษณะธุรกิจและมีโครงสร้างที่ซับซ้อนภายในกลุ่ม
  ทำให้เกิดรายการระหว่างกันเป็นจำนวนมาก ทั้งนี้ ลากูน่า ภูเก็ต เป็นรีสอร์ทแบบครบวงจร
  ซึ่งประกอบด้วยโรงแรม และการให้บริการต่างๆที่เกี่ยวเนื่องกับกิจการโรงแรม
  ภายใต้การดำเนินงานของบริษัทต่างๆ ในกลุ่มบริษัทฯ ด้วยเหตุนี้
  จึงเกิดรายการระหว่างกันเป็นจำนวนมาก ซึ่งบริษัทฯ พิจารณาแล้วว่า
  มีความจำเป็นและมีความสมเหตุสมผลในการดำเนินงานของ ลากูน่า ภูเก็ต
  โดยลักษณะรายการระหว่างกัน นโยบายการกำหนดราคา และสัญญาที่เกี่ยวข้อง สรุปได้ดังต่อไปนี้

  ดอกเบี้ย

-   LBTH จ่ายชำระดอกเบี้ยสำหรับเงินกู้ยืมจาก LBTL
    ซึ่งกู้ยืมเพื่อใช้ในการก่อสร้างโรงแรมบันยัน ทรี ลิเจียง
    ซึ่งเป็นเงินกู้ยืมในสกุลเงินเหรียญสหรัฐฯ โดยมีอัตราดอกเบี้ยร้อยละ 7 และร้อยละ 7.25
    ต่อปี มีกำหนดชำระคืนภายใน 8 ปี นับตั้งแต่วันที่เบิกจ่ายแต่ละครั้ง และ 8 ปี
    นับตั้งแต่วันที่เบิกจ่ายครั้งแรก ตามลำดับ

-   LBTH เป็นบริษัทร่วม
    ซึ่งไม่สามารถรับเงินกู้ยืมจากธนาคารในเงื่อนไขที่ดีเช่นเดียวกับบริษัทใหญ่
    เนื่องจากมีสถานะการเงินที่เล็กกว่า
    เป็นการปฏิบัติที่ยอมรับทั่วไปในการพึ่งพาความแข็งแกร่งทางการเงินของบริษัทใหญ่
    โดยการกู้ยืมภายใต้เงื่อนไขที่ดีในนามของ กลุ่มบริษัทฯ จะส่งผลให้กลุ่มบริษัทฯ
    มีผลกำไรที่สูงขึ้นเมื่อเปรียบเทียบกับการกู้ยืมโดยแต่ละบริษัทเอง

-   ดอกเบี้ยอื่นๆ เป็นการให้ความช่วยเหลือทางด้านการเงินแก่พนักงานเพื่อซื้อที่พักอาศัย
    ซึ่งพัฒนาโดยบริษัทฯ หรือบริษัทย่อย บริษัทที่พนักงานสังกัดอยู่ให้สิทธิพนักงานกู้ได้ร้อยละ 10
    ของราคาขายอสังหาริมทรัพย์ ซึ่งต้องจ่ายคืนภายใน 5 ปี
    โดยจ่ายชำระเงินต้นพร้อมดอกเบี้ยคืนเป็นรายเดือน นอกจากนี้ ร้อยละ 80
    ของราคาขายจะจ่ายชำระต่อบริษัทผู้ขายอสังหาริมทรัพย์ทั้งจำนวนภายใน 5 ปี
    นับจากวันที่การก่อสร้างแล้วเสร็จ
    โดยเงินที่ค้างชำระและเงินกู้จะคิดดอกเบี้ยในอัตราเท่ากับต้นทุนทางการเงินของกลุ่มบริษัทฯ
    บวก ร้อยละ 0.5 ต่อปี

  เบิกชดเชยค่าใช้จ่ายในการดำเนินงาน

-   ค่าใช้จ่ายในการดำเนินงานที่เกิดขึ้นระหว่างกัน
    จะเบิกชดเชยกับบริษัทที่เกี่ยวข้องตามต้นทุนที่เกิดขึ้นจริง โดยไม่คิดค่าดำเนินการ

-   รายการดังกล่าว จะช่วยอำนวยความสะดวกในการจ่ายชำระเงิน
    และ/หรือรวมถึงเป็นกลยุทธ์ทางด้านการขาย การตลาดสำหรับกลุ่มโรงแรม บันยัน ทรี

  รายการเรียกเก็บเงินแทนระหว่างรีสอร์ท

-   รายการขายสินค้าและให้บริการแก่ลูกค้าในสถานที่ใดสถานที่หนึ่งในกลุ่ม ลากูน่า ภูเก็ต
    ซึ่งลูกค้าจะชำระรวมกัน ณ โรงแรมที่ลูกค้าพัก รายการดังกล่าวได้แก่
    การรับประทานอาหารในภัตตาคาร ค่าบริการสนามกอล์ฟ ค่าบริการสปา และค่าซื้อสินค้า
    โดยโรงแรมที่ลูกค้าพักซึ่งรับชำระเงินแทนจะนำส่งเงินคืนให้กับกิจการที่ให้บริการนั้น
    โดยไม่คิดค่าดำเนินการ
    ยกเว้นการคิดค่าธรรมเนียมจากการรับชำระด้วยบัตรเครดิตตามที่จะกล่าวในข้อถัดไป
    สำหรับโรงแรมบันยัน ทรี กรุงเทพ มีรายการเรียกเก็บเงินแทนด้วยเช่นกัน
    ซึ่งส่วนใหญ่จะเป็นค่าบริการสปา และค่าซื้อสินค้าในร้านค้าของโรงแรม

-   รายการดังกล่าว ช่วยอำนวยความสะดวกในการจ่ายชำระเงินของลูกค้า
    รวมถึงเป็นการสนับสนุนการเป็นรีสอร์ทครบวงจรของ ลากูน่า ภูเก็ต

  ค่าธรรมเนียมบัตรเครดิต

-   ค่าธรรมเนียมการรับชำระด้วยบัตรเครดิตเป็นค่าใช้จ่ายที่เกิดจากรายการรับชำระเงินแทนด้วยบัตรเครดิต
    ค่าธรรมเนียมดังกล่าวถูกหักจากเงินที่รับแทน ดังนั้น
    จึงมีการเรียกเก็บค่าธรรมเนียมนี้ไปที่บริษัทที่รับรู้รายการนั้นเป็นรายได้
    ในอัตราระหว่างร้อยละ 2 ถึงร้อยละ 4
    ซึ่งคิดตามค่าธรรมเนียมตามจริงที่เรียกเก็บโดยบริษัทบัตรเครดิต

-   รายการดังกล่าว ช่วยอำนวยความสะดวกในการจ่ายชำระเงินของลูกค้า

  ค่านายหน้าจากกิจการสปา

-   ค่านายหน้าที่ LBC ได้รับจากอังสนา สปา สปาที่ตั้งอยู่ใกล้กัน
    สำหรับแขกของโรงแรมที่ไปใช้บริการที่สปา ค่านายหน้ามีอัตราระหว่างร้อยละ 5 ถึงร้อยละ
    10 ขึ้นอยู่กับจำนวนแขกที่มาใช้บริการในแต่ละเดือน

-   รายการดังกล่าว เป็นการส่งเสริมให้โรงแรม ลากูน่า บีช รีสอร์ท
    ช่วยประชาสัมพันธ์สปาให้กับแขกของโรงแรม
    อัตราค่านายหน้าและสัญญานี้ได้รับความเห็นชอบโดยกรรมการของ LBC
    ผู้ซึ่งไม่ได้เป็นบุคคลที่เกี่ยวข้องกัน และไม่ได้มีส่วนได้เสียในสัญญานี้

  ค่านายหน้าจากการขายสินค้า

-   รายการขายสินค้าโดย BTG(S)
    ให้บริษัทที่เกี่ยวข้องอื่นซึ่งบริษัทเหล่านี้จะได้รับค่านายหน้ารายเดือนในอัตราร้อยละ 5
    ของยอดรวมรายได้จากการขายสินค้าในร้านค้าที่ฝากขายโดย BTG(S)

  ค่าบริการในการดำเนินกิจการโรงแรม

-   ค่าบริการในการดำเนินกิจการโรงแรมซึ่งเป็นรายได้ของ LSC
    ในการให้บริการส่วนกลางให้แก่กลุ่มธุรกิจต่าง ๆ ในลากูน่า ภูเก็ต ในอัตราดังนี้

- ค่าสาธารณูปโภค : ตามปริมาณหน่วยที่ใช้และอัตราราคาต่อหน่วยที่กำหนด

- ค่าซักรีด : ต้นทุนบวกอัตรากำไรส่วนเพิ่ม

- ค่าดูแลพื้นที่ส่วนกลาง ค่าขนส่ง : ตามต้นทุนที่เกิดขึ้นจริง

- ค่ารถรับส่งพนักงาน : ต้นทุนบวกอัตรากำไรส่วนเพิ่ม

- ค่าอบรมคอมพิวเตอร์ : ตามต้นทุนที่เกิดขึ้นจริง

(ยกเลิกตั้งแต่ 1 กุมภาพันธ์ 2551)

- ค่าธรรมเนียมทางการตลาด : ร้อยละ 1 ของงบประมาณรายได้ของกิจการโรงแรม

-   LSC เป็นหน่วยงานที่ไม่หวังผลกำไร
    จัดตั้งขึ้นเพื่อเป็นหน่วยงานกลางในการอำนวยความสะดวกและให้บริการส่วนกลางบางอย่างแก่กลุ่มธุรกิจต่างๆ
    ในลากูน่า ภูเก็ต เพื่อหลีกเลี่ยงการดำเนินงานและค่าใช้จ่ายที่ซ้ำซ้อน LSC
    ถือหุ้นโดยบริษัทต่างๆ ที่ดำเนินธุรกิจโรงแรมในลากูน่า ภูเก็ต
    โดยมีอัตราส่วนการถือหุ้นตามจำนวนห้องพัก คือ BGL ร้อยละ 31.1 LBC ร้อยละ 27.1 LRH
    ร้อยละ 24.7 LBTL ร้อยละ 17.1 LRH
    มีส่วนได้เสียโดยตรงและโดยอ้อมรวมกันเท่ากับร้อยละ 89.2
    ค่าบริการจะเป็นอัตรามาตรฐานหรือเป็นอัตราคงที่
    และเป็นอัตราเดียวกันสำหรับทุกโรงแรมและหน่วยธุรกิจ

  ค่าธรรมเนียมการจัดการ

-   BTHR ให้ความช่วยเหลือทางเทคนิคให้กับ LBTL และ TWPL เพื่อดำเนินธุรกิจโรงแรม
    และสำหรับ LGL เพื่อดำเนินงานสนามกอล์ฟ
    ค่าธรรมเนียมการจัดการมีเงื่อนไขการคิดค่าธรรมเนียมเป็นดังนี้

(ก) สัญญาการดำเนินงานของบันยัน ทรี ภูเก็ต โดยมีค่าธรรมเนียมการจัดการร้อยละ 2
ของรายได้รวม และ incentive fee ร้อยละ 7.5 ของกำไรขั้นต้นจากการดำเนินงาน

(ข) สัญญาให้ความช่วยเหลือทางเทคนิคในการดำเนินงานสนามกอล์ฟ
โดยมีค่าธรรมเนียมการจัดการร้อยละ 3 ของรายได้รวม และ incentive fee ร้อยละ 10
ของกำไรขั้นต้นจากการดำเนินงาน

(ค) สัญญาการดำเนินงานของบันยัน ทรี กรุงเทพ โดยมีค่าธรรมเนียมการจัดการร้อยละ 3
ของรายได้รวม และ incentive fee ร้อยละ 10 ของกำไรขั้นต้นจากการดำเนินงาน

(ง) นอกจากนี้ เกี่ยวเนื่องกับสัญญาการดำเนินงานของโรงแรม
ค่าใช้จ่ายจากการปันส่วนค่าใช้จ่ายการตลาดส่วนกลาง เช่น ค่าโฆษณาและส่งเสริมการขาย
เงินเดือนฝ่ายขาย
ค่าใช้จ่ายในการจองห้องพักและค่าใช้จ่ายของสำนักงานขายในต่างประเทศจากสำนักงานใหญ่ของกลุ่มบันยัน
ทรีจะคิดในอัตราดังนี้

  - ค่าใช้จ่ายการตลาดส่วนกลาง ปันส่วนในอัตราร้อยละ 3
  ของงบประมาณรายได้ของแต่ละโรงแรม

  - ค่าบริการในการจองห้องพักในอัตราร้อยละ 1 ของรายได้ห้องพักบวก 10
  ดอลลาร์สหรัฐอเมริกาต่อการจองห้องพัก 1 รายการ

  ค่าธรรมเนียมการจัดการดังกล่าวเป็นไปตามเงื่อนไขทางธุรกิจโดยทั่วไป
  ค่าใช้จ่ายทางการตลาดส่วนกลางของ LBTL และ TWPL
  จะเบิกชดเชยตามผลประโยชน์ที่แต่ละโรงแรมได้รับ ดังนั้น
  รายการดังกล่าวจึงเป็นไปตามเงื่อนไขทางการค้าทั่วไป

  ค่าเช่าและค่าบริการ

-   ค่าเช่าสำหรับการเช่าพื้นที่และที่ดิน

(ก) ค่าเช่าและค่าบริการในการเช่าพื้นที่ในโรงแรมที่ได้รับจาก BTRS(T) และ BTG(T)
ในอัตราร้อยละ 5 ถึงร้อยละ 10 ของรายได้ ขึ้นอยู่กับปัจจัยต่าง ๆ เช่น ที่ตั้ง
ยอดขายที่คาดว่าจะได้รับ อายุการเช่า ขนาดพื้นที่และลักษณะธุรกิจ

  บันยัน ทรี สปา และบันยัน ทรี แกลเลอรี่
  เป็นตราสินค้าของสิ่งอำนวยความสะดวกภายในโรงแรมที่มีชื่อเสียง
  ซึ่งช่วยเสริมภาพพจน์และด้านการตลาดของโรงแรม ค่าเช่าที่เรียกเก็บกับ BTRS(T)
  และBTG(T) สอดคล้องกับธุรกิจทั่วไป
  รวมถึงเป็นไปในแนวทางเดียวกับค่าเช่าที่ถูกเรียกเก็บจากโรงแรมอื่นซึ่งเป็นบุคคลอื่นที่ไม่เกี่ยวข้องกัน

  (ข) ค่าเช่าพื้นที่ในอาคารโรงแรมสำหรับร้านแกลเลอรี่ ที่โรงแรมลากูน่า บีช รีสอร์ท
  มีอัตราค่าเช่าต่อเดือนตารางเมตรละ 937 บาท รายการดังกล่าว
  เป็นการอำนวยความสะดวกให้กับแขกของโรงแรม โดยการมีร้านค้าปลีกชั้นนำ สำหรับ
  ค่าเช่าที่เรียกเก็บกับ BTG(T) สอดคล้องกับค่าเช่าที่ถูกเรียกเก็บจากโรงแรมอื่นๆ
  ซึ่งเป็นบุคคลอื่นที่ไม่เกี่ยวข้องกัน

(ค) ค่าเช่าและค่าบริการสำหรับสำนักงานของ BTG(S) มีอัตราค่าเช่าต่อเดือน ตารางฟุตละ
3.21 เหรียญสิงคโปร์ โดยสถานที่เช่าอยู่ในทำเลที่ดี และมีสิ่งอำนวยความสะดวก

(ง) ค่าเช่า หรือค่าเช่าและค่าบริการพื้นที่สำนักงานอาคารไทยวา 1 และ 2
มีอัตราค่าเช่าต่อเดือนตารางเมตรละ 300 ถึง 550 บาท ขึ้นอยู่กับที่ตั้ง อายุการเช่าและขนาดพื้นที่
สำหรับค่าเช่าห้องเก็บของมีอัตราค่าเช่าต่อเดือนตารางเมตรละ 100 บาท
อัตราค่าเช่าเป็นอัตราเดียวกับอัตราตลาดโดยทั่วไป โดยส่วนใหญ่อยู่ในระดับสูง
หากเปรียบเทียบกับอาคารประเภทเดียวกัน ในทำเลใกล้เคียงกัน ข้อกำหนดและเงื่อนไขในสัญญา
จะคล้ายคลึงกับของลูกค้ารายอื่นๆ และใกล้เคียงกับตลาด
สำหรับค่าบริการจะแยกทำสัญญาจากค่าเช่า ด้วยเหตุผลทางด้านภาษี

  ซื้อสินค้า

-   การซื้อสินค้าเพื่อใช้เป็นของกำนัลทางการขายและการตลาด
    และใช้เป็นของใช้สำหรับห้องพักของกิจการโรงแรม และสปา โดยเป็นรายการเกี่ยวกับ

(ก) รายการขายของใช้สำหรับกิจการโรงแรมและกิจการสปาในปริมาณมาก โดย BTG(S) และ
BTG(T) ให้บริษัทย่อยอื่นและบริษัทที่เกี่ยวข้องอื่นในราคาต้นทุนบวกกำไรส่วนเพิ่ม

(ข) รายการขายสินค้าโดย BTG(T)
ให้กับบริษัทย่อยอื่นและบริษัทที่เกี่ยวข้องกันในราคาส่วนลดร้อยละ 15 และร้อยละ 45
จากราคาขายปลีก สำหรับการซื้อสินค้าในปริมาณน้อยและสำหรับการซื้อสินค้าในปริมาณมากตามลำดับ

  (ค) รายการขายสินค้าโดย BTG(S)ให้ BTG(T) ในราคาทุนบวกค่าใช้จ่ายร้อยละ 25 โดย
  BTG(S) ทำหน้าที่เป็นตัวแทน ในการจัดซื้อสินค้าในต่างประเทศ

  (ง) รายการขายสินค้าโดย BTG(T) ให้ BTG(S) ในราคาทุนโดย BTG(T)
  ทำหน้าที่เป็นตัวแทนในการจัดซื้อสินค้าใน ประเทศไทย และได้รับค่าตอบแทนรายเดือนร้อยละ 5
  ของเงินเดือนพนักงานที่เกี่ยวข้องในการให้บริการนี้

-   สำหรับรายการซื้อระหว่าง BTG(S) และ BTG(T) เป็นการจัดซื้อส่วนกลาง
    เพื่อช่วยอำนวยความสะดวกในการสั่งซื้อของจำนวนมาก ได้ในราคาที่เหมาะสม

  ซื้อบัตรกำนัลบันยัน ทรี สปา และบัตรกำนัลบันยัน ทรี แกลเลอรี่

-   ซื้อบัตรกำนัลบันยัน ทรี สปา และบัตรกำนัลบันยัน ทรี แกลเลอรี่ เพื่อเป็นสวัสดิการให้ผู้บริหาร
    บัตรกำนัลนี้จะจัดสรรให้กับผู้บริหารที่มีคุณสมบัติตามที่กำหนดเป็นประจำทุกปี และมีอายุ 1
    ปีนับจากวันที่ออก โดยซื้อตามราคาเท่ากับที่ระบุในบัตรกำนัล

  ค่าบริการสปา

-   LHC ซื้อบัตรกำนัลสปาจาก BTRS(T) โดยได้รับส่วนลดร้อยละ 40
    จากราคาตามใบแสดงราคาของสปา โดย LHC ใช้บริการของสปา
    เพื่อเป็นเครื่องมือส่งเสริมการตลาด

  ผลตอบแทนการเช่าของหน่วยห้องพักในโรงแรม

-   สัญญาการดำเนินงานในการบริหารหน่วยห้องพักในโรงแรมของ CGL ในโรงแรม อังสนา
    รีสอร์ท แอนด์ สปา บนเกาะบินตัน ประเทศอินโดนีเซีย โดย CGL ได้รับผลตอบแทนร้อยละ
    15 ต่อปีของเงินลงทุนในสิทธิการเช่า ซึ่ง CGL
    ได้รับผลตอบแทนการเช่าที่ดีก่อนจะนำห้องพักนั้นไปดำเนินธุรกิจ

  ขายอสังหาริมทรัพย์

-   การขายอสังหาริมทรัพย์ให้พนักงานจะกำหนดราคาจากราคาตลาดหักด้วยส่วนลดตามนโยบายส่วนลดที่ให้แก่พนักงานในการซื้อ
    ที่พักอาศัย ซึ่งอัตราส่วนลดขึ้นอยู่กับระยะเวลาการทำงานโดยสูงสุดที่ร้อยละ 10
    โดยรายการขายอสังหาริมทรัพย์แสดงตามยอดรายได้ที่รับรู้ในปี

  ซื้อหน่วยห้องพักในโรงแรม และการยกเลิกสัญญาสิทธิการเช่าหน่วยห้องพักในโรงแรม

-   เป็นรายการที่เกี่ยวข้องกับการปรับโครงสร้างสิทธิการถือครองหน่วยห้องพักในโรงแรมอังสนา
    รีสอร์ท แอนด์ สปา บนเกาะบินตัน ประเทศอินโดนีเซียภายในกลุ่มบริษัท
    ซึ่งเดิมยูนิตดังกล่าวซื้อโดย CGL แต่เนื่องจาก AVCI เป็นผู้ดำเนินธุรกิจขายสิทธิการพักในที่พัก
    ตากอากาศที่เกาะบินตัน จึงโอนสิทธิการถือครองไปยัง AVCI
    โดยกำหนดราคาอ้างอิงจากราคาตลาดซึ่งเท่ากับราคาซื้อเดิม

  โอนเครื่องตกแต่ง และอุปกรณ์สำนักงาน

-   บริษัทฯ โอนเครื่องตกแต่ง และอุปกรณ์สำนักงานของแผนกออกแบบและวางผังสถาปัตยกรรม
    และตกแต่งภายในให้กับ บริษัท บันยัน ทรี รีสอร์ท แอนด์ สปา (ไทยแลนด์) จำกัด
    เพื่อเสริมประสิทธิภาพในการดำเนินการและบริหารงาน
    โดยกำหนดราคาจากราคาตามบัญชีบวกด้วยส่วนเพิ่มร้อยละ 10

  ขั้นตอนการอนุมัติการทำรายการระหว่างกัน

  เป็นนโยบายของกลุ่มบริษัทฯ ที่ต้องการให้มีความแน่ใจว่า
  การเข้าทำรายการระหว่างกันจะต้องไม่มีความขัดแย้งทางผลประโยชน์
  ดังนั้นหน่วยงานที่เกี่ยวข้องแต่ละหน่วยงานจะรายงานรายการระหว่างกันที่เกิดขึ้นทั้งหมดเป็นรายไตรมาส
  ซึ่งเป็นรายการที่ได้รับการสอบทานแล้วโดยฝ่ายจัดการ
  รายการระหว่างกันรายการใหม่ซึ่งจะเกิดขึ้นจะถูกแยกแยะและนำเสนอให้ผู้บริหารระดับที่สูงกว่าทราบ
  เพื่อขออนุมัติการเข้าทำรายการต่อผู้บริหารระดับสูง คณะกรรมการบริษัทฯ หรือผู้ถือหุ้น
  ทั้งนี้เพื่อให้เป็นไปตามกฎระเบียบของตลาดหลักทรัพย์ฯ และ ก.ล.ต.
  นอกจากนี้รายการระหว่างกันที่มีนัยสำคัญซึ่งจะเกิดขึ้นใหม่ทั้งหมด
  ก็จะถูกนำเสนอต่อคณะกรรมการตรวจสอบและบริหารความเสี่ยงเพื่อให้ความเห็น
  รวมทั้งแสดงความเห็นของรายการว่าเป็นไปตามเงื่อนไขทางการค้าทั่วไป
  และอยู่บนพื้นฐานเสมือนหนึ่งกระทำโดยบุคคลที่ไม่เกี่ยวข้องกัน
  หลังจากที่ได้รับความเห็นชอบจากคณะกรรมการตรวจสอบและบริหารความเสี่ยงแล้วก็จะนำเสนอขออนุมัติการเข้าทำรายการดังกล่าวต่อคณะกรรมการบริษัทฯ
  หรือคณะกรรมการบริษัทฯ และผู้ถือหุ้น ซึ่งหากมีกรรมการท่านหนึ่งท่านใดเป็น ผู้มีส่วนได้เสีย
  กรรมการท่านนั้นก็จะไม่เข้าร่วมอนุมัติรายการดังกล่าว

  นโยบายหรือแนวโน้มการทำรายการระหว่างกันในอนาคต

เป็นความตั้งใจของกลุ่มบริษัทฯ ที่จะพยายามลดจำนวนรายการระหว่างกันหากสามารถกระทำได้
อย่างไรก็ตามจากลักษณะโครงสร้างและลักษณะธุรกิจของกลุ่มบริษัทฯ
ทำให้การลดรายการระหว่างกันที่มีอยู่ในปัจจุบันเป็นไปได้ยาก ดังนั้น กลุ่มบริษัทฯ
จึงมีนโยบายที่จะตรวจสอบรายการระหว่างกันในปัจจุบันและที่จะเกิดขึ้นในอนาคตทุกรายการเพื่อให้มั่นใจว่าเป็นรายการที่มีความจำเป็น
และเป็นไปตามเงื่อนไขทางการค้าทั่วไปและอยู่บนพื้นฐานเสมือนหนึ่งกระทำโดยบุคคลที่ไม่เกี่ยวข้องกัน

  เหตุผลที่ให้บุคคลที่อาจมีความขัดแย้งถือหุ้นในบริษัทย่อยและบริษัทร่วมเกินกว่าร้อยละ 5
  (ทั้งทางตรงและทางอ้อม) แทนที่จะถือโดยบริษัทฯ

บุคคลที่อาจมีความขัดแย้งที่ถือหุ้นในบริษัทย่อยและบริษัทร่วมเกินกว่าร้อยละ 5
(ทั้งทางตรงและทางอ้อม) คือ BTH ซึ่งเป็นผู้ถือหุ้นรายใหญ่ของบริษัทฯ ทั้งนี้
บริษัทย่อยและบริษัทร่วมที่มี BTH
ถือหุ้นร่วมอยู่ด้วยนั้นเป็นบริษัทที่ประกอบธุรกิจโรงแรมและพัฒนาอสังหาริมทรัพย์
และการขายสินค้าที่ระลึกในโรงแรมที่บริหารจัดการโดย BTH ดังนั้น การเข้าถือหุ้นร่วมโดย BTH
ซึ่งเป็นบริษัทที่มีความชำนาญและประสบการณ์ทั้งในการพัฒนาและบริหารจัดการโรงแรมทั่วโลกภายใต้เครื่องหมายทางการค้า
“บันยัน ทรี” และ “อังสนา”
และได้รับรางวัลโรงแรมและรีสอร์ทยอดเยี่ยมมากมายจะส่งผลให้บริษัทย่อยและบริษัทร่วมดังกล่าวได้รับประโยชน์จากการใช้เครื่องหมายการค้าและ
ความมีชื่อเสียง และการช่วยเหลือในการบริหารจัดการจาก BTH

  รายการที่เกี่ยวข้องกันต่างๆ ได้รับการสรุปตามหลักเกณฑ์ เงื่อนไข
  และข้อตกลงที่กำหนดโดยบริษัทฯ บริษัทย่อย และบุคคลหรือกิจการที่เกี่ยวข้องกัน
  รายการสำคัญซึ่งมีมูลค่ามากกว่า 1 ล้านบาทจะถูกเปิดเผยแยกเป็นแต่ละรายการ
  และรายการที่ไม่มีนัยสำคัญจะถูกเปิดเผยรวมเป็นกลุ่มตามประเภทของรายการ ดังต่อไปนี้

[TABLE]

[TABLE]

หมายเหตุ :

(A) ผู้ถือหุ้นรายใหญ่

(B) ผู้ถือหุ้นรายใหญ่ของบริษัทใหญ่ (LRH)

(C) บริษัทที่มีผู้ถือหุ้นรายใหญ่ของ LRH เป็นผู้ถือหุ้นรายใหญ่

  ------------ ----------------------------------------------------------
  ชื่อย่อบริษัท     

  AVCI         บริษัท เอวีซี อินโดนีเซีย จำกัด

  BGL          บริษัท บางเทาแกรนด์ จำกัด

  BTG(S)       บริษัท บันยัน ทรี แกลเลอรี่ (สิงคโปร์) จำกัด

  BTG(T)       บริษัท บันยัน ทรี แกลเลอรี่ (ประเทศไทย) จำกัด

  BTH          บริษัท บันยัน ทรี โฮลดิ้งส์ จำกัด

  BTHR         บริษัท บันยัน ทรี โฮเท็ล แอนด์ รีสอร์ท จำกัด

  BTP          บริษัท บันยัน ทรี พร็อพเพอร์ตี้ จำกัด

  BTR          บริษัท บันยัน ทรี รีสอร์ท จำกัด

  BTRS         บริษัท บันยัน ทรี รีสอร์ท (เซย์เชล) จำกัด

  BTRS(T)      บริษัท บันยัน ทรี รีสอร์ท แอนด์ สปา (ไทยแลนด์) จำกัด

  BTS          บริษัท บันยัน ทรี สปา จำกัด – สิงคโปร์

  BTS(HK)      บริษัท บันยัน ทรี สปา (ฮ่องกง) จำกัด

  CGL          บริษัท เชียร์ โกลเดน จำกัด

  HSE          บริษัท เฮอริเทจ สปา อียิปต์ จำกัด

  KAP          บริษัท เคเอพี โฮลดิ้งส์ จำกัด

  KR           บริษัท คิงเลย์ เรียลตี้ จำกัด

  LBC          บริษัท ลากูน่า บีช คลับ จำกัด

  LBTH         บริษัท ลิเจียง บันยัน ทรี โฮเท็ล จำกัด

  LBTL         บริษัท ลากูน่า บันยัน ทรี จำกัด

  LEL          บริษัท ลากูน่า เอ็กซ์เคอร์ชั่น จำกัด

  LGL          บริษัท ลากูน่า แกรนด์ จำกัด

  LHC          บริษัท ลากูน่า ฮอลิเดย์ คลับ จำกัด

  LRH          บริษัท ลากูน่า รีสอร์ท แอนด์ โฮเท็ล จำกัด (มหาชน)

  LSC          บริษัท ลากูน่าเซอร์วิส จำกัด

  LVCL         บริษัท แอลวีซีแอล (ประเทศไทย) จำกัด

  MA           บริษัท มัลดีฟ อังสนา จำกัด

  MB           บริษัท มัลดีฟ เบย์ จำกัด

  MT           มายาโกบา ไทย เอส เอ เดอ ซี วี

  PTBH         บริษัท บินตัน โฮเท็ล จำกัด

  RSP          บริษัท รีฟ เซอร์วิส จำกัด

  TDC          บริษัท สำปะหลังพัฒนา จำกัด

  TRL          บริษัท ทรอปิคอล รีสอร์ท จำกัด

  TWDC         บริษัท ทวิน วอเตอร์ส ดีเวลล็อปเมนท์ จำกัด

  TWFP         บริษัท ไทยวาฟูดโปรดักส์ จำกัด (มหาชน)

  TWPL         บริษัท ไทยวาพลาซ่า จำกัด

  TWRH         บริษัท ทีดับบลิวอาร์ โฮลดิ้งส์ จำกัด

  USC          บริษัท ยูนิเวอร์แซล สตาร์ช จำกัด (มหาชน)

  VM           บริษัท วับบินเวสท์ มัลดีฟ จำกัด

  WLH          บริษัท หวั่นหยู เลเชอร์ เฮลท์ (เซี่ยงไฮ้) จำกัด
  ------------ ----------------------------------------------------------

  ------------ ----------------------------------------------------------
  ชื่อย่อ         

  APV          นายเอเรียล วีร่า

  AU           นางอารีวรรณ์ อำพรไพบูลย์

  CH           นายควน เชท

  CSH          นายชานคราร์ ชานดราน

  CSN          นางเชียง ซี งอ แคลร์

  ESHL         นายเอ็ดดี้ ซี ฮอก ไล

  HLF          นางโฮ เลียน ฟุง

  KPH          นายโฮ กวงปิง

  KCH          นายโฮ กวงจิง

  MRA          นายไมเคิล ไอลิ่ง

  NT           นายนิยม ทัศนีย์ทิพากร

  SDR          นายสจ๊วต เรดดิ้ง

  SSK          นางสาวศิริวรรณ สกุลคีรีวัฒน์

  SSU          นายสุรพล สุปรัชญา
  ------------ ----------------------------------------------------------